ส่วนที่ 1

ข้อมูลสรุป (Executive Summary)

บริษัท ที.เค.เอส. เทคโนโลยี จำกัด (มหาชน) “บริษัท” ก่อตั้งขึ้นในปี 2529
เพื่อดำเนินธุรกิจเกี่ยวกับการผลิตเครื่องเขียนและอุปกรณ์สำนักงาน
ต่อมาบริษัทได้เริ่มขยายธุรกิจเข้าสู่การผลิตและจำหน่ายกระดาษพิมพ์ต่อเนื่องสำหรับคอมพิวเตอร์
โดยมียอดขายเป็นอันดับหนึ่งในสามของตลาดกระดาษพิมพ์ต่อเนื่องและแบบพิมพ์ธุรกิจสำหรับคอมพิวเตอร์ในประเทศไทย
(ที่มา : ข้อมูลจากกระทรวงพาณิชย์) ในปี 2531
บริษัทได้ขยายธุรกิจเข้าสู่ตลาดค้าส่งอุปกรณ์ต่อพ่วงคอมพิวเตอร์และอุปกรณ์สารสนเทศผ่านทางบริษัทย่อยคือบริษัท
คอมเพ็ค (ประเทศไทย) จำกัด ซึ่งต่อมา กลุ่มบริษัท ซินเน็ค “Synnex” จากประเทศไต้หวัน
ซึ่งเป็นผู้นำธุรกิจค้าส่งอุปกรณ์คอมพิวเตอร์ ได้เล็งเห็นศักยภาพของการดำเนินธุรกิจของบริษัทย่อย
จึงได้เข้าร่วมทุนกับบริษัทในสัดส่วน 49 % และในปี 2545 ได้เปลี่ยนชื่อเป็น บริษัท ซินเน็ค
(ประเทศไทย) จำกัด “ซินเน็ค” จากการร่วมทุนดังกล่าวส่งผลให้
ซินเน็คมีส่วนแบ่งการตลาดในธุรกิจค้าส่งอุปกรณ์คอมพิวเตอร์เป็นอันดับหนึ่งของประเทศไทย
โดยมีสำนักงานใหญ่และศูนย์กระจายสินค้าที่ทันสมัยตั้งอยู่ที่ ถนนสุคนธสวัสดิ์ เขตลาดพร้าว กรุงเทพฯ
ในปัจจุบัน ซินเน็ค เป็นตัวแทนจำหน่ายให้แก่ผู้ผลิตสินค้าอุปกรณ์คอมพิวเตอร์ชั้นนำของโลก รวม 42
ยี่ห้อ อาทิเช่น Intel, Seagate, HP (Printer), Kingston(Memory), planet
(Network) Philips Canon Lotus และ Lemel ที่เป็น Housebrand เป็นต้น

ในปี 2547 บริษัทได้เข้าไปลงทุนในบริษัท สยามเพรส แมเนจเม้นท์ จำกัด “สยามเพรส”
โดยถือหุ้นใหญ่ในสัดส่วน 85% ของทุนจดทะเบียน 60 ล้านบาท และเข้าถือหุ้น 100% ในปี 2548
ทั้งนี้สยามเพรส ดำเนินธุรกิจด้านการพิมพ์ เช่นเดียวกับบริษัท
การเข้าไปลงทุนในสยามเพรสจะทำให้ธุรกิจการพิมพ์ของบริษัท ครบวงจรมากขึ้น
และมีความหลากหลายในผลิตภัณฑ์ โดยบริษัทสามารถรับงานพิมพ์ได้ทั้งแบบต่อเนื่องและแบบแผ่น
รวมไปถึงการพิมพ์ เช็ค,สมุดเงินฝาก ของสถาบันการเงิน
นอกจากนั้นสยามเพรสให้บริการในด้านการบริหารคลังให้กับองค์กรขนาดใหญ่

ในปี 2548 บริษัท ได้ขยายการลงทุนในธุรกิจสิ่งพิมพ์ โดยการให้บริการการพิมพ์ในระบบ Digital
Print and Mail เป็นการบริการงานพิมพ์ข้อมูลลูกค้า
สามารถพิมพ์ทั้งแบบกระดาษต่อเนื่องเป็นม้วน , ต่อเนื่องแบบปรุพับใส่กล่องและแบบแผ่น
ด้วยการพิมพ์ระบบ สี่สี และขาวดำ พร้อมระบบบรรจุซองที่เป็นระบบ Zero defect
สามารถป้องกันความผิดพลาดได้ทั้งหมด ซึ่งในการให้บริการบริษัทเน้นความปลอดภัยของข้อมูลทุกด้าน
ทั้ง Hardware , Software และ Network มีการควบคุมสถานที่ผลิตด้วยระบบ Finger Scan
ร่วมกับกล้อง CCTV ที่รับภาพทุกจุด สามารถตรวจสอบย้อนหลัง
สามารถป้องกันการบอกรหัสผ่านและยืมบัตรผ่านได้

ปี 2549 “สยามเพรส” ได้จดทะเบียนเปลี่ยนแปลงชื่อบริษัท จากเดิม บริษัท สยามเพรส
แมเนจเม้นท์ จำกัด เป็น บริษัท ที.เค.เอส. สยามเพรส แมเนจเม้นท์ จำกัด และในปีเดียวกัน
“บริษัท” และ “สยามเพรส” ได้ทำการย้ายสถานประกอบการและโรงงานบนเนื้อที่ 25 ไร่
ในนิคมอุตสาหกรรมการพิมพ์และบรรจุภัณฑ์ สินสาคร จังหวัดสมุทรสาคร

โรงงานแห่งใหม่เป็นโรงพิมพ์ที่มีความพร้อมในการให้บริการธุรกิจสิ่งพิมพ์
ด้วยเครื่องจักรและเทคโนโลยีอันทันสมัย ด้วยระบบ Digital Print and Mail
โดยเป็นบริการงานพิมพ์ข้อมูลลูกค้า ที่สามารถรองรับงานพิมพ์ทั้งแบบแผ่นและแบบต่อเนื่อง
โดยสามารถผนึกซองในตัวด้วยระบบกาวและ Toner พร้อมการเน้นเฉพาะที่ด้วยสีพิเศษ
และบริษัทยังเลือกใช้เครื่องจักรที่ทำงานด้วยระบบ Zero Defect เพื่อป้องกันความผิดพลาด
อีกทั้งมีระบบป้องกันความปลอดภัยแก่ข้อมูลของลูกค้า ด้วยการรับข้อมูลด้วยระบบ Network
ที่ถูกออกแบบมาโดยเฉพาะพร้อม Software พิเศษที่ถูกติดตั้งเพื่อป้องกันการเข้าถึงข้อมูล อีกทั้ง
Access Control แบบ Finger Scan เพื่อควบคุมการผ่านเข้า–ออก
ในห้องปฏิบัติงานพร้อมกับกล้อง CCTV ทั้งนี้ เพื่อรับประกันความถูกต้องและปลอดภัยของทุกชิ้นงาน

นอกจากนี้ยังให้บริการงานพิมพ์ในระบบออฟเซ็ทคุณภาพสูง ซึ่งสามารถพิมพ์งานแบบพิมพ์ Pre-print
แบบพิมพ์สื่อโฆษณา และแบบพิมพ์ธุรกิจแบบพิเศษ ตั้งแต่ 1-9 สี และแบบพิมพ์อื่นๆ หลายรูปแบบ เช่น
เช็ค ตั๋วเงิน คูปอง ซอง ฯลฯ เพื่อการให้บริการที่สมบูรณ์แบบ และมีประสิทธิภาพสูงสุด

 การดำเนินธุรกิจของบริษัทได้แบ่งกลุ่มธุรกิจหลักออกเป็น 2 ประเภท ดังนี้

  ------ --------------------------- ----------------------------------------------------------------- --------------- -------
  ลำดับ   กลุ่มธุรกิจ                     ลักษณะธุรกิจหลัก                                                      สัดส่วนรายได้(%)   

                                                                                                       2549            2548

  1      ธุรกิจสิ่งพิมพ์และกระดาษสำนักงาน   รับออกแบบและจัดพิมพ์แบบพิมพ์ธุรกิจและค้าส่งกระดาษสำนักงาน                    9.50            7.96

  2      ธุรกิจค้าส่งอุปกรณ์คอมพิวเตอร์      เป็นผู้ค้าส่งและตัวแทนจำหน่ายสินค้าประเภทส่วนประกอบและอุปกรณ์ต่อพ่วงคอมพิวเตอร์   90.27           91.35
                                     รวมทั้งสินค้าสิ้นเปลืองต่างๆ ที่ใช้กับอุปกรณ์คอมพิวเตอร์                                          
  ------ --------------------------- ----------------------------------------------------------------- --------------- -------

หมายเหตุ รายได้จากการขายและบริการได้รวมรายได้ส่วนลดรับจากผู้จัดจำหน่าย

รายได้อื่นๆ ได้แก่ เงินปันผล, ดอกเบี้ยรับ และกำไรจากเงินลงทุนในบริษัทร่วม 0.23 %

ที่ผ่านมาผลการดำเนินงานของบริษัทและบริษัทย่อยเติบโตอย่างต่อเนื่อง
โดยมีรายได้จากการขายรวมส่วนลดรับจากผู้จัดจำหน่าย ในปี 2547, 2548 และ 2549 เท่ากับ
8,441.29, 9,914.96 และ 10,492.50 ล้านบาทตามลำดับ
หรือคิดเป็นอัตราเติบโตเฉลี่ยประมาณ 8% ต่อปี โดยมีอัตรากำไรขั้นต้นเท่ากับ 7.25%, 6.69 และ
7.50% ตามลำดับ และมีกำไรสุทธิรวมเท่ากับ 53.86, 71.56 และ 100.95 ล้านบาทตามลำดับ
ทั้งนี้ ในปี 2549 บริษัทมีกำไรที่เพิ่มสูงขึ้น

เนื่องจาก ณ 31 ธันวาคม 2549 บริษัทมีสินทรัพย์รวมเท่ากับ 3,650.84 ล้านบาท
หนี้สินรวมเท่ากับ 2,590.80 ล้านบาท และส่วนของผู้ถือหุ้นเท่ากับ 1,060.03 ล้านบาท
โดยสินทรัพย์รวมประกอบด้วยสินทรัพย์หมุนเวียน 60.57% และสินทรัพย์ไม่หมุนเวียน 31.29%
โดยสินทรัพย์ที่สำคัญ ได้แก่ ลูกหนี้การค้าและตั๋วเงินรับ 1,093.46 ล้านบาท และสินค้าคงเหลือ
906.63 ล้านบาท และหนี้สินรวมประกอบด้วยหนี้สินหมุนเวียน 81.12% และหนี้สินไม่หมุนเวียน
18.80% สำหรับหนี้สินที่สำคัญได้แก่ เงินเบิกเกินบัญชีและเงินกู้ยืมจากสถาบันการเงิน 1,113.07
ล้านบาท และเจ้าหนี้การค้าและตั๋วเงินจ่าย 627.49 ล้านบาท